…..kangdjeng sultan alon andangu dhateng para abdi kang sami sowan. Botjah ingsun kabeh, apa sira padha ngrungu wartane putraningsun Senapati, dene wis keliwat sataun ora nana sowan marang Padjang, apa awit sumurup wirajate Sunan Giri enggone ora gelem seba marang ingsun. Ing samengko wirajate Sunan Giri meh anetepi, jen upamia kembang misih kudhup, ing saiki mangsane mekar, Sultan Padjang sampun katjarijos jen ratu digdaja sekti linuwih sugih bala, boten wangwang jen sumedja angrisak ing Matawis, nanging kados wonten kang mambengi ing karsanipun. Para Bupati sami matur, kawula inggih amireng pawartos. Putra dalem Senapati Ngalaga badhe mirong, sampun aken njithak banon badhe adamel